Peter Uličný

**Peter Uličný** (* 1. október 1961, Bratislava) je slovenský spisovateľ, básnik a publicista, známy ako textár piesní, ktoré napísal pre mnohých slovenských hudobníkov, ako sú Richard Müller, Pavol Habera, Robo Grigorov, Jana Kirschner, Barbara Haščáková, Beáta Dubasová, Sonia, či skupiny ako Team, Money Factor, Banket, Metalinda a ďalších.

## Životopis
V roku 1985 absolvoval štúdium žurnalistiky na Filozofickej fakulte UK v Bratislave (FiF UK), v nasledujúcom roku tu získal aj titul PhDr. Po absolvovaní vysokej školy publikoval v médiách, ktoré boli zamerané na literatúru, kultúru a životný štýl (*[[Slovenské pohľady (1881)|Slovenské pohľady]]*, *[[Dotyky (časopis)|Dotyky]]*, *[[Kultúrny život (časopis)|Kultúrny život]]*, *[[Kankán (časopis)|Kankán]]*, *[[Fantázia (časopis)|Fantázia]]*, *[[InZine]]*). V prvej polovici 80. rokov začal Peter Uličný písať texty piesní pre Andreja Šebana a jeho kapelu Tristo hrmených. Jeho texty časom pribudli do repertoáru piesní ďalších známych predstaviteľov slovenskej hudobnej scény, ako sú Richard Müller, Pavol Habera, Robo Grigorov, Marián Greksa, Jana Kirschner, Barbara Haščáková, Beáta Dubasová, Sonia, či skupiny ako Team, Money Factor, Banket, Metalinda a ďalšie. Peter Uličný ako textár spolupracoval aj pri realizáciách divadelných dramatických diel a muzikálov, ako sú napríklad *Jeppe z vŕšku* (pre Divadlo Andreja Bagara v Nitre), *Limonádový Joe* (pre Divadlo Nová scéna, Bratislava), či *Mária Antoinetta* (pre Divadlo Jonáša Záborského, Prešov) a iných.

Peter Uličný je okrem poézie aj spisovateľom, esejisom, zameraný je aj na literatúru faktu, ale aj na prózu. V roku 1997 vydal svoju prvú zbierku piesňových textov, *Klaun v maske človeka*, v roku 2004 vyšla jeho kniha rozhovorov s Mariánom Vargom, *O cestách, ktoré nevedú do Ríma* (2004), spolupracoval pri tvorbe príbehov o agentovi Krowiakovi*, Roger Krowiak alebo Vlastnou zbraňou zblízka* (2002) a ďalších.

Peter Uličný pôsobí aj ako pedagóg na Katedre marketingovej komunikácie FiF UK v Bratislave a je prevádzkovateľom vlastného antikvariátu v kníhkupectve Veda na Štefánikovej ulici v Bratislave.

## Tvorba

### Ako textár divadelných dramatických diela a muzikálov
* 1997 – *Jeppe z vŕšku* – Divadlo Andreja Bagara v Nitre (pôvodné texty)
* 2008 – *Limonádový Joe* – Divadlo Nová scéna, Bratislava (preklad libreta a pôvodných textov a vlastné texty)
* 2009 – *Mária Antoinetta* – Divadlo Jonáša Záborského, Prešov (vlastné texty)
* 2010 – *Boy band* – Divadlo Nová scéna, Bratislava (časť adaptácií z pôvodných, anglických originálov)
* 2011 – *Quo Vadis* – Divadlo Jonáša Záborského, Prešov (vlastné texty)
* 2013 – *Vianočná spomienka* – Divadlo Andreja Bagara v Nitre (adaptácie svetových vianočných evergreenov)
* 2018 – *Letná noc* – Divadlo komédie, Bratislava (adaptácie originálnych textov)
* 2021 – *Zem bez mám* – outdoorové divadelné predstavenie v priestoroch Sýpky PD Prievoz (pôvodné texty)

### Knižné publikácie
* 1997 *Klaun v maske človeka* (výber piesňových textov, KK Bagala)
* 2002 *Roger Krowiak* (spoluautor kolektívneho románu *Vlastnou zbraňou zblízka*, KK Bagala)
* 2004 *O cestách, ktoré nevedú do Ríma* (rozhovory s Mariánom Vargom, Slovart)
* 2012 *Zberateľ alebo Zmluva s diablom* (rozhovory so zberateľom umenia Ivanom Melicherčíkom, Artforum)
* 2019 *Marián Varga: Collected Works* (editor textovej prílohy súborného vydania hudobného diela Mariána Vargu, Spoločnosť Mariána Vargu)
* 2022 *100x Peter Uličný, alebo, Amnestia v blázinci* (piesňové texty 1985 – 2022, KK Bagala)

### Spolupráca na hudobných albumoch
Výber albumov s prispením Petra Uličného:
* 2015 Gabo Dušík, Peter Uličný a hostia – *[[Akvárium (album)|Akvárium]]* (textár)
;skupina Team
* 1988 *[[Team (album)|Team]]* (textár)
* 1989 *[[Team 2 – Prichytený pri živote]]* (textár)
* 1991 *[[Team 4]]* (textár)
* 1993 *[[Team 5]]* (textár)
* 2003 *[[Team – Live in Praha]]* (textár)
;Pavol Habera
* 1991 *[[Pavol Habera (album)|Pavol Habera]]* (textár)
* 1992 *[[Habera 2]]* (textár)
* 1995 *[[Zhasni a svieť]]* (textár)
* 1997 *[[Habera '97]]* (textár)
;skupina Banket
* 1988 *[[Druhá doba?!]]* (textár)
* 1990 *[[Vpred?]]* (textár)
* 1998 *[[1984 – 1991]]* (textár)
;Richard Müller
* 1992 *[[Neuč vtáka lietať]]*(textár)
* 2016 *[[55 (album)|55]]* (textár)
* 2020 *[[Hodina medzi psom a vlkom]]* (textár)
* 2022 *[[Čierna labuť biela vrana]]* (textár)
;Marián Greksa
* 1990 *[[Amnestia v blázinci]]* (textár)
* 1995 *[[Grejtst Hic]]* (sprievodný komentár na obale)
* 2003 *[[Grexabat]]* (textár)
;Miroslav Žbirka
* 1991 *[[K.O.]]* (textár)
;Robo Grigorov
* 1992 *[[Chýbaš mi...]]* (textár)
* 2001 *[[Láska, pivo, anjel, smútok]]* (textár)
* 2006 *[[Gold (Robo Grigorov)|Gold]]* (textár)
* 2006 *[[Balady (Robo Grigorov)]]* (textár)
* 2008 *[[Complete Of]]* (textár)
;Money Factor
* 1992 *[[Svadba čertov]]* (textár)
;Beáta Dubasová
* 1993 *[[Modrý album (Beáta Dubasová)|Modrý album]]* (textár)
;Robert Stanke
* 1993 *[[Kiss the Sky]]* (textár)
;Noga & Skrúcaný
* 1995 *[[Molotow Coctail]]* (textár)
;Jana Kirschner
* 1997 *[[Jana Kirschner (album)|Jana Kirschner]]* (textár)
;skupina Metalinda
* 2005 *[[Biológia (album)|Biológia]]* (textár)

## Referencie

## Externé odkazy
* 

Kategória:Osobnosti z Bratislavy
Kategória:Slovenskí spisovatelia
Kategória:Slovenskí básnici
Kategória:Slovenskí textári piesní
Kategória:Slovenskí novinári
Kategória:Slovenskí hudobní publicisti
Kategória:Vyučujúci na Filozofickej fakulte Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave